***Maskanın etirafları*** (*yap.* 假面の告白) — Yaponiya yazıçısı Yukio Mişimanın debüt romanı. "Qızıl məbəd" romanı ilə yanaşı yazıçının yaradıcılığının zirvəsi hesab edilir. 1949-cu ildə nəşrindən sonra iyirmi dörd yaşlı Mişima şöhrət qazanmışdır. Avtobioqrafik roman yapon oxucuları tərəfindən birmənalı qarşılanmamışdır: bir tərəfdən romanın mətnində əsas qəhrəmanın daxili aləminin təsviri zamanı sarsıdıcı açıqlığa yer verilmiş, digər tərəfdən yazıçı söz sənətinin mahir bələdçisi olduğunu göstərmişdir.

Məzmunu
-------

Xəbərdarlıq **Xəbərdarlıq:** ***Yazının davamı əsərin məzmunu haqqında məlumat ehtiva edir.***
Əsas qəhrəman romanda Koçan kimi qeyd edilir. O, Yaponiyada sağ yönlü militarist imperiya dövründə yaşayır və gənc yaşlarından müharibədə iştirak edir. Mişima kimi Koçan da adi yapon oğlanları ilə müqayisədə daha cılız və zəif fizionomiyaya malikdir və kitabın birinci yarısında (burada əsasən Koçanın uşaqlığı təsvir olunur) intensiv şəkildə yapon cəmiyyətinə uyğunlaşmağa çalışır. Zəifliyi ilə əlaqədar olaraq Koçan həmyaşıdı olan oğlanlardan uzaq gəzir və bu onun üçün normaya çevrilir. Məhz bu onun ölüm, şiddət və seks haqqında gələcək fantaziyalarının yaranmasına gətirib çıxarır. Bəzi tədqiqatçılar bu cür düşüncə tərzinin Mişima üçün də xarakterik olduğunu qeyd edirlər.

Koçan homoseksualdır və Yapon imperiyası mühitində bunu gizli saxlamağa çalışır. Romanın əvvəllərində Koçan, kişilərə meyli olduğunu açıq şəkildə özünə etiraf etmir, lakin, başa düşür ki, kişilik və gücə heyrandır. Bəzi tədqiqatçılar, romandakı bu xüsusiyyətlərin də, öz üzərində ciddi şəkildə çalışaraq gözəl və modellərə xas fitnes quruluşlu bədən əldə etmiş Mişima üçün avtobioqrafik xüsusiyyət daşıdığını qeyd edirlər.

Kitabın birinci fəslində Koçan dörd yaşı olarkən kitabda gördüyü illüstrasiyanı xatırlayır. Hətta belə kiçik yaşında belə onun yeganə xatirəsi qəhrəman görünüşlü at üzərində oturmuş Qafqaz cəngavərinin demək olar ki, pornoqrafik görünüşünə baxarkən utanması və başqalarının onu görməməsi üçün gizlətməsidir. Dayəsi ona dedikdə ki, şəkildəki cəngavər əslində Janna d'Arkdır, cəngavərin həmişə kişiliyin simvolu olmasını arzulayan Koçan, həmin illüstrasiyadan həmişəlik uzaqlaşır və qadının kişi geyimi geyinməsini qəbul edə bilmir.

"Maska" sözü Koçanın özünü dünyaya təqdim etmək üçün saxta şəxsiyyət yaratmasını ifadə edir. Erkən dövrlərdə o, dostu Ominin bədənindən həzz alır, cinsi yetkinlik dövründə o hesab edir ki, ətrafındakı hər kəs onu kimi əsl hisslərini gizlədərək "könülsüz maskarad"da iştirak edir. Böyüdükdən sonra o, Sonoko adlı qıza aşiq olmağa çalışır, lakin, onun gizli homoseksual hissləri və istəkləri daima ona əziyyət verir və həqiqətən aşiq olmasına imkan vermir.

Xəbərdarlıq **Xəbərdarlığın sonu.**

Haqqında
--------

Romanın əsas qəhrəmanı və müəllifin həyatı arasındakı çoxsaylı oxşarlıqlara baxmayaraq, əsərdəki çoxsaylı açıq səhnələrə ehtiyyatla yanaşmaq lazımdır. Sözsüz ki, homoseksuallıq və qadınlara qarşı mürəkkəb münasibət mövzuları Mişimanın özünə yaxın olmuşdur, lakin, "Maskanın etirafları" adı müəllifin özünün yox, hansısa başqa bir şəxsin etiraf etdiyinə işarədir.[*mənbə göstərin*]

Qəbulu
------

Roman Corc Uolş tərəfindən oxunulmuş 50 ən böyük kitabdan biri seçilmişdir.

İstinadlar
----------

| П: | «**Yaponiya**» |
| --- | --- |
| П: | «**LGBT**» |
| П: | «**Ədəbiyyat**» |

1. ↑  Sato, Hideaki; Inoue, Takashi (2005). 決定版 三島由紀夫全集・第42巻・年譜・書誌 [Final edition-Yukio Mishima complete works No.42-Biographical sketch and Bibliography] (in Japanese). Shinchosha. p. 540.
2. 1 2 3  Confessions of a Mask // Encyclopedia of Japan. Tokyo: Shogakukan. 2012. 2007-08-25 tarixində orijinalından arxivləşdirilib. İstifadə tarixi: 2012-04-14.
3. ↑  仮面の告白 (Kamen no Kokuhaku) // Nihon Kokugo Daijiten (日本国語大辞典) (yapon). Tokyo: Shogakukan. 2012. 2007-08-25 tarixində orijinalından arxivləşdirilib. İstifadə tarixi: 2012-04-14.
4. ↑  仮面の告白 (Kamen no kokuhaku) // Nihon Daihyakka Zensho (Nipponika) (日本大百科全書(ニッポニカ) (yapon). Tokyo: Shogakukan. 2012. 2007-08-25 tarixində orijinalından arxivləşdirilib. İstifadə tarixi: 2012-04-14.
5. ↑  George Wals — 50 Plus One Great Books You Should Have Read (and Probably Didn't) Arxivləşdirilib 2016-03-07 at the Wayback Machine, Encouragement Press, LLC

| ⛭Yukio Mişimanın əsərləri |
| --- |
| Romanlar vəpovestlər | Maskanın etirafları • Sevgi yanğısı • Qadağan olunmuş rənglər • Dalğaların səsi • Qızıl məbəd • Kyokonun evi • Ziyafətdən sonra • Gözəl ulduz • İpək və daxili baxışBolluq dənizi (tetralogiya): *Yaz qarı • Qaçış atları • Sübh məbədi • Mələyin enişi* |  |
| Pyeslər | Əlahəzrət Aoi • Markiza de Sad • Mənim dostum Hitler • Handan döşəyi • Komatın qəbirüstü abidəsi • Zərxara nağara • Sevgi əhdindən dönmə • Sevinc kotosu |
| Novellalar | Patriotizm  • Yayın ortasında ölüm • Qəzet • Quzuqulağı çiçəkləri • Dəniz və qürubOrta əsrlərdə yaşamış manyak-qatilin fəlsəfi gündəliyi • Siqa məbədindən olan müqəddəs ağsaqqalın sevgisi |
| Esselər | Günəş və polad • Qəhrəman ruhlarının səsləri • Mədəniyyətin müdafiəsinə • Van Yaminin nəzəriyyəsi inqlabi fəlsəfə kimi |